open-index/open-wikipedia-markdown huggingface dataset:
Παλαιά Αμμόχωστος

H **Παλαιά Αμμόχωστος** είναι συνοικία του Δήμου Αμμοχώστου. Μετά την τουρκική εισβολή του 1974, η διοικητική έκταση της συνοικίας και γενικότερα του Δήμου Αμμοχώστου δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου.

## Τοποθεσία
Στα νότια συνορεύει με τον Άγιο Ιωάννη, στα δυτικά με τον Άγιο Λουκά και στα ανατολικά και βόρεια με τη Σαλαμίνα. Το ανατολικά τμήμα της διοικητικής της έκτασης είναι παραθαλάσσιο.

## Ιστορία
Πριν την έναρξη της Τουρκοκρατίας, η πόλη της Αμμοχώστου περιοριζόταν στην εντός των τειχών πόλη, στη σημερινή **Παλαιά Αμμόχωστο**. Όταν οι Οθωμανοί κατέλαβαν την Κύπρο το 1571 δεν επέτρεπαν σε χριστιανούς να κατοικούν μέσα στην Αμμόχωστο, δηλαδή στην εντός των ενετικών τοίχων πόλη. Οι χριστιανοί άρχισαν να κατοικούν έξω από την Παλαιά Αμμόχωστο, σε νοτιότερο σημείο, δημιουργώντας ένα προάστιο. Η τουρκική λέξη για το προάστιο είναι *βαρούς,* από την οποία προέκυψε η ονομασία της περιοχής, τα *[[Βαρώσια]]* ή *Βαρώσι*. Η περιοχή αυτή αποτέλεσε τη νέα Αμμόχωστο, η οποία γνώρισε, έως το 1974, σημαντική τουριστική ανάπτυξη. Έως το 1974, στην Παλαιά Αμμόχωστο κατοικούσαν οι Τουρκοκύπριοι ενώ στα Βαρώσια οι Ελληνοκύπριοι.

## Μνημεία και σημεία ενδιαφέροντος
Στην Παλαιά Αμμόχωστο βρίσκονται:

* ο Καθεδρικός ναός Αγίου Νικολάου (Τέμενος Λαλά Μουσταφά Πασά)
* η Εκκλησία Αγίου Γεωργίου των Λατίνων
* η Εκκλησία Αποστόλων Πέτρου και Παύλου
* η Εκκλησία Αγίου Γεωργίου των Λατίνων
* η Εκκλησία Αγίου Γεωργίου Εξορινού
* η Εκκλησία και το Μοναστήρι του Αγίου Φραγκίσκου
* η διπλή Εκκλησία των Τεμπλάρων και των Ιπποτών
* η Εκκλησία του Αγίου Νικολάου
* η Εκκλησία της Αγίας Ζώνης
* η Εκκλησία της Αγίας Άννας
* η Εκκλησία της Αγίας Μαρίας των Αρμενίων
* η Εκκλησία των Καρμελιτών
* το Βασιλικό Παλάτι (Palazzo del Proveditore)
* τα Ενετικά τείχη με 15 προμαχώνες
* το κάστρο της Αμμοχώστου (πύργος του Οθέλλου)
* ο Προμαχώνας Ραβελίν (Ravelin) ή του Τοξότη
* ο Προμαχώνας Μαρτινένγκο (Martinengo)
* η Porta del Mare (Πύλη της Θάλασσας)

## Παραπομπές


Κατηγορία:Συνοικίες Δήμου Αμμοχώστου
Windy (μετεωρολογική υπηρεσία)

Η **Windy** είναι τσεχική εταιρεία που παρέχει διαδραστικές υπηρεσίες πρόγνωσης καιρού για όλο τον κόσμο.

Η πύλη ιδρύθηκε από τον Ίβο Λουκάτσοβιτς τον Νοέμβριο του 2014. Επί του παρόντος οι καιρικές προβλέψεις βασίζονται σε δεδομένα από τα μοντέλα GFS, το ΕΚΠΚΜ και το μοντέλο NEMS από την Ελβετική εταιρεία Meteoblue. Αρχικά, η πύλη επικεντρώθηκε στην κίνηση του αέρα, αλλά επί του παρόντος υπάρχουν και άλλες βασικές μετεωρολογικές παράμετροι, όπως θερμοκρασία, πίεση, σχετική υγρασία, βάση νεφών και επιπλέον πάνελ με τα πιο προηγμένα δεδομένα. Η κίνηση του αέρα βασίζεται στο έργο ανοιχτού κώδικα earth του Κάμερον Μπεκάριο.

## Παραπομπές

## Εξωτερικοί σύνδεσμοι

* 
* Ιστολόγιο του Windy 
* Κοινότητα του Windy

Κατηγορία:Ιστότοποι
Σεργκέι Καμενσκίυ

Ο **Σεργκέι Ιγκόρεβιτς Καμενσκίυ** (ρωσικά: Сергей Игоревич Каменский, γενν. 7 Οκτωβρίου 1987) είναι Ρώσος σκοπευτής. Συμμετείχε στα 10 μέτρα αεροβόλο πιστόλι στους Ολυμπιακούς Αγώνες 2016. Στο Παγκόσμιο Πρωτάθλημα Σκοποβολής 2018 κατέκτησε το χρυσό μετάλλιο στο ίδιο αγώνισμα. 

## Παραπομπές


Κατηγορία:Ρώσοι αθλητές της σκοποβολής
Κατηγορία:Ρώσοι Ολυμπιονίκες
Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής
Κάτω Αετόπετρα Ιωαννίνων

Η **Αετόπετρα** είναι ορεινό χωριό της πρώην επαρχίας Δωδώνης στο νομό Ιωαννίνων σε υψόμετρο 680 μέτρα.

## Γεωγραφία - Ιστορία
Η Κάτω Αετόπετρα βρίσκεται στις νοτιοδυτικές πλαγιές του όρους Κασιδιάρης, δίπλα στην επαρχιακή οδό Σουλόπουλου - Δελβινακίου. Απέχει 39,5 χλμ. βορειοδυτικά από τα Ιωάννινα και μόλις 0,5 χλμ. από την Αετόπετρα. Ως οικισμός περιλαμβάνεται στις ελληνικές απογραφές από το 1961 ως μέρος της κοινότητας Αετόπετρας. Σύμφωνα με το σχέδιο Καλλικράτης, μαζί με την Αετόπετρα αποτελούν τη τοπική κοινότητα Αετοπέτρας Δωδώνης που ανήκει στη δημοτική ενότητα Μολοσσών του Δήμου Ζίτσας και σύμφωνα με την απογραφή του 2011 έχει πληθυσμό 5 κατοίκων.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ζίτσας
Μπαμπ Σιντί Αμπντεσσαλέμ

Η **Μπαμπ Σιντί Αμπντεσσαλέμ** () είναι μία εκ των πυλών της μεντίνα της Τύνιδας, στην Τυνησία.

Ανεγερθείσα κατά την διάρκεια της περιόδου βασιλείας του Χαμουντά Πασά, οφείλει την ονομασία της στον Άγιο Αμπντεσσαλάμ Λασμάρ, Μουσουλμάνο λόγιο λιβυκής καταγωγής.

Σε κοντινή απόσταση της πύλης ευρίσκεται κρήνη, χρονολογούμενη από την χαφσιδική περίοδο καθώς και ένα σουκ.

## Παραπομπές


Σιντι Αμπντεσσαλεμ
Γκούτσιο Γκούτσι

Ο **Γκούτσιο Γκούτσι** (ιταλικά: *Guccio Gucci*, 26 Μαρτίου 1881 – 2 Ιανουαρίου 1953) ήταν Ιταλός επιχειρηματίας, σχεδιαστής μόδας και ο ιδρυτής του Οίκου Γκούτσι.

## Βιογραφία
Ο Γκούτσι γεννήθηκε το 1881 στη Φλωρεντία, της Τοσκάνης, και ήταν γιος της ενός τεχνίτη δέρματος.

## Καριέρα
Σε νεαρή ηλικία πήγε στο Λονδίνο, όπου εργαζόταν ως υπάλληλος σε ασανσέρ στο ξενοδοχείο Σαβόυ. 
Εκεί παρατηρούσε τους κομψούς επισκέπτες της υψηλής κοινωνίας που σύχναζαν εκεί.  Έπειτα επέστρεψε στη Φλωρεντία και άρχισε να κατασκευάζει  τσάντες ταξιδίων και αξεσουάρ. Ίδρυσε τον Οίκο Γκούτσι στη Φλωρεντία το 1921 ως ένα μικρό οικογενειακό κατάστημα με δερμάτινα είδη σελοποιίας. Ξεκίνησε πουλώντας τσάντες από δέρμα σε ιππείς τη δεκαετία του 1920. Ως νέος επιχειρηματίας , δημιούργησε γρήγορα μια φήμη για την ποιότητα των προϊόντων του, καθώς και την πρόσληψη των καλυτέρων τεχνητών που θα μπορούσε να  βρει για να εργαστούν στο ατελιέ του. Το 1938, ο Γκούτσι επέκτεινε την επιχείρησή του στη Ρώμη. Σύντομα η επιχείρηση του μετατράπηκε σε  οικογενειακή επιχείρηση, όταν οι γιοι του Άλντο, Βάσκο, Ούγκο και Ροδόλφο, προσχώρησαν στον Οίκο Γκούτσι.

## Παραπομπές


## Εξωτερικοί σύνδεσμοι
*Ο Γκούτσιο Γκούτσι στο Biography.com

 

Κατηγορία:Ιταλοί επιχειρηματίες
Μπαμπ Σιντί Κασέμ

Η **Μπαμπ Σιντί Κασέμ** () είναι μία εκ των πυλών της μεντίνα της Τύνιδας, στην Τυνησία.

Η συγκεκριμένη πύλη ανεγέρθηκε κατά την διάρκεια της οθωμανικής περιόδου, παράλληλα με τις Μπαμπ Λαασάλ, Μπαμπ Σιντί Αμπντεσσαλέμ και Μπαμπ Ελ Γκορτζανί.

## Παραπομπές


Σιντι Κασεμ
Πέταρ Γκόρσα

Ο **Πετάρ Γκόρσα** (γενν. 11 Ιανουαρίου 1988) είναι Κροάτης αθλητής της σκοποβολής. Συμμετείχε στους Θερινούς Ολυμπιακούς Αγώνες του 2008, 2012 και του 2016. Στο Παγκόσμιο Πρωτάθλημα Σκοποβολής 2018 κατέκτησε το ασημένιο μετάλλιο στα 10 μέτρα αεροβόλο τουφέκι.

## Παραπομπές


Κατηγορία:Κροάτες αθλητές της σκοποβολής
Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής
Μπαμπ Ελ Γκορτζανί

Η **Μπαμπ Ελ Γκορτζανί** () είναι μία εκ των πυλών της μεντίνα της Τύνιδας, στην Τυνησία.

Αποτελεί μέρος των πυλών οι οποίες ευρίσκονται στο δεύτερο τείχος των ανατολικών προαστίων της Τύνιδας. Ανεγερθείσα κατά την διάρκεια της οθωμανικής περιόδου, οφείλει την ονομασία της σε έναν εκ των σαράντα μαθητών του Αμπού Χασάν αλ-Σαντιλί, τον Σιντί Αλί Ελ Γκορτζανί, ο οποίος έδωσε το όνομά του, επίσης, σε ένα κοιμητήριο, το οποίο δεν λειτουργεί πλέον, καθώς και σε ένα δημόσιο πάρκο.

Ενισχυμένη με έναν σημαντικό προμαχώνα, ήλεγχε τις πεδιάδες της Μορνάγκ και της σεμπχά Σετζουμί.

## Παραπομπές


Γκορτζανι
Άγιος Αρτέμων ο Ιερομάρτυρας

Ο **Άγιος Αρτέμων** ήταν Πρεσβύτερος και ζούσε στην Λαοδικεία της Μικράς Ασίας κατά τα χρόνια του Διοκλητιανού. Αρνούμενος να απαρνηθεί την πίστη του θανατώθηκε μετά από φρικτά βασανιστήρια.

## Αρνείται να αλλάξει την πίστη του
Οι ειδωλολάτες μαζί με τον Επίσκοπο Σισίννιο τον οδήγησαν στον ναό τους για να προσφέρει θυσία στους Θεούς τους. Ο Αρτέμων που ήδη ήταν γέροντας και  σε πολύ προχωρημένη ηλικία, προσευχήθηκε με θέρμη στον Κύριο να φωτίσει τους ειδωλολάτρες, ώστε να καταλάβουν την αλήθεια του. Τότε μονομιάς τα αγάλματα των ψευδοθεών έπεσαν κάτω κι έγιναν κομμάτια. Οι ειδωλολάτρες εξοργισμένοι συνέλαβαν τον γέροντα Αρτέμονα και τον οδήγησαν ως υπαίτιο καταστροφής στον τοπικό ηγεμόνα, ο οποίος τον υπέβαλε σε φρικτά βασανιστήρια. Ο Άγιος Αρτέμων υπέμεινε τα βασανιστήρια αυτά με νεανική ανδρεία και κατά την διάρκειά τους παρέδωσε την ψυχή του στον Κύριο. Έτσι ο Πρεσβύτερος Αρτέμων χριστιανικά και ανεπαίσχυντα υπέστη το μαρτύριο σε βαθύτατο γήρας. Η μνήμη του τιμάται στις 24 Μαρτίου.

## Παραπομπές


Κατηγορία:Άγιοι της Ορθόδοξης Εκκλησίας
Κατηγορία:Μάρτυρες
Κατηγορία:Ιερά Μητρόπολις Λαοδικείας
Γιανγκ Χαοράν

Ο **Γιανγκ Χαοράν** (γενν. 22 Φεβρουαρίου 1996) είναι Κινέζος αθλητής της σκοποβολής. Είναι ο Ολυμπιονίκης Νέων 2014 στο αγώνισμα των 10 μέτρων αεροβόλο τουφέκι. Συμμετείχε επίσης στο Παγκόσμιο Πρωτάθλημα Σκοποβολής 2018, όπου κέρδισε το ασημένιο μετάλλιο στα 50 μέτρα τουφέκι 3 θέσεων ομαδικό, καθώς και δύο χρυσά σε μικτό και ομαδικό αεροβόλο τουφέκι 10 μέτρων.

## Παραπομπές


Κατηγορία:Αθλητές σκοποβολής στην Κίνα
Βασίλεια

Η **Βασίλεια** () είναι χωριό στην βόρεια Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Κερύνειας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*

Κατηγορία:Κοινότητες της Επαρχίας Κερύνειας
Ντόλυ Ντέιβις

Η **Ντόλυ Ντέιβις** (γαλλικά: Dolly Davis), (30 Οκτωβρίου 1896 - 3 Νοεμβρίου 1962), γεννημένη ως **Ζυλιέν Αλεξαντρίν Νταβίντ**, ήταν Γαλλίδα ηθοποιός του κινηματογράφου.

Η Ντέιβις ήταν πολύ δραστήρια  και πολύ δημοφιλής στη δεκαετία του 1920. 
Εμφανίστηκε κυρίως σε κωμωδίες, πολύ συχνά από την εταιρεία παραγωγής του μετέπειτα συντρόφου της Αντρέ Ροάν, αλλά εκτός από μια εμφάνιση της σε μια ταινία του Ρενέ Κλερ (Le fantasy Voyage,1926), οι ταινίες της έχουν πλέον  ξεχαστεί.

Η καριέρα της Ντόλυ Ντέιβις έγινε διεθνείς στο τέλος της εποχής του βωβού κινηματογράφου, αλλά αποφάσισε να αποσυρθεί το 1937, και αφιερώσε τον χρόνο της στην ζωγραφική.

## Φιλμογραφία
* *[[Hantise]]* (1922)
* *[[Geneviève]]* (1923)
* *[[Paris]]* (1924)
* *[[The Imaginary Voyage]]* (1926)
* *[[Mademoiselle Josette, My Woman]]* (1926)
* *[[The Chocolate Girl]]* (1927)
* *[[Le chauffeur de Mademoiselle]]* (1927)
* *[[Café Elektric]]* (1927)
* *[[Tingel Tangel]]* (1927)
* *[[Dolly]]* (1928)
* *[[Orient]]* (1928)
* *[[Misled Youth]]*  (1929)
* *[[My Daughter's Tutor]]* (1929)
* *[[The Wonderful Day]]* (1929)
* *[[The White Roses of Ravensberg]]* (1929)
* *[[A Hole in the Wall]]* (1930)
* *[[Shadows of Paris]]* (1932)
* *[[Un train dans la nuit]]* (1934)
* *[[Southern Bar]]* (1938)

## Παραπομπές


## Εξωτερικοί σύνδεσμοι
* 

Κατηγορία:Γαλλίδες ηθοποιοί κινηματογράφου
Κατηγορία:Γαλλίδες ηθοποιοί βωβών ταινιών
Μπαμπ Τζεντίντ (Τύνιδα)

Η **Μπαμπ Τζεντίντ** () είναι μία εκ των πυλών της μεντίνα της Τύνιδας, στην Τυνησία.

Είναι η έκτη πύλη, η οποία κατασκευάστηκε εντός των τειχών της μεντίνα το 1278, κατά την διάρκεια της περιόδου βασιλείας του Χαφσίδη Σουλτάνου Αμπού Ζακαριγιά Γιαχιά αλ-Ουαθίκ (1277-1279) και έλαβε την ονομασία Μπαμπ Τζεντίντ («Νέα Πύλη»). Με κατεύθυνση την ομώνυμη οδό, είναι επίσης γνωστή ως «Πύλη των Σιδηρουργών».

Η πλησίον αυτής συνοικία φιλοξενεί αριθμό οικιών (παλάτια, πολυτελείς οικίες και κατοικίες), καταστήματα στα οποία στεγάζεται ευρύς αριθμός επαγγελμάτων, ζαουϊά και μεντρεσέδες. Μεταξύ των αστικών και αριστοκρατικών οικιών περιλαμβάνονται οι Νταρ Ελ Μπετζί, Νταρ Τζελουλί, Νταρ Ζαρρούκ και Νταρ Μπαϊράμ.

Είναι επίσης γνωστή ως έδρα του αθλητικού συλλόγου της Κλαμπ Αφρικαίν.

## Παραπομπές

## Πηγές
* 
* 

Τζεντιντ
Κατηγορία:Κατηγοριοποιημένα μνημεία στην Τυνησία
Κατηγορία:Συνοικίες της Τύνιδας
Μπαμπ Ελ Τζαζίρα

Η **Μπαμπ Ελ Τζαζίρα** ή **Μπαμπ Τζιρά** () είναι μία εκ των πυλών της μεντίνα της Τύνιδας, στην Τυνησία.

Αναφερόμενη για πρώτη φορά από τον Αλ-Μπακρί κατά την διάρκεια του 11ου αιώνα, είχε κατεύθυνση προς το Ακρωτήριο Μπον, ενώ όφειλε την ονομασία της στον αραβικό όρο *Jazira*, ο οποίος όριζε την χερσόνησό της.

Κατεδαφίστηκε στα μέσα του 18ου αιώνα, προκειμένου να αντικατασταθεί από την Μπαμπ Αλιουά.

Η πύλη, η οποία ευρισκόταν στο ύψος της σημερινής Οδού των Βαφέων, επέτρεπε την διάβαση των ταξιδιωτών οι οποίοι κινούνταν μεταξύ της μεντίνα και του νότιου τμήματος της χώρας.

## Παραπομπές


Τζαζιρα
Δίκωμο

Το **Δίκωμο** () είναι χωριό στην βόρεια Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, στην Επαρχία Κερύνειας της οποίας υπάγονται δυο διακριτές κοινότητες: το Πάνω Δίκωμο και το Κάτω Δίκωμο. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου, για την οποία τα δύο χωριά συναποτελούν μια κοινότητα, με το όνομα Δίκμεν. Η κοινότητα έχει δύο μέρη, το *Γιουκαρί Δίκμεν* (Πάνω Δίκωμο) και το *Ασαγί Δίκμεν* (Κάτω Δίκωμο).

Το Δίκωμο αναφέρεται σε πηγές για πρώτη φορά σε ένα χρονικό του Νεοφύτου του Εγκλείστου, σε μια επιδρομή στην Κύπρο το 1155/56. Ήταν κοντά στον τόπο μάχης μεταξύ των βυζαντινών δυνάμεων και των δυνάμεων του Ραϋνάλδου του Σατιγιόν, ο οποίος είχε αποβιβαστεί στην Κερύνεια και κατόπιν προχώρησε προς τη Λευκωσία.

## Παραπομπές


## Πηγές
*
*

Κατηγορία:Οικισμοί στην Επαρχία Γκίρνε
Μπαμπ Καρταγένα

Η **Μπαμπ Καρταγένα** () ή «Πύλη της Καρχηδόνας» είναι μία εκ των πυλών της μεντίνα της Τύνιδας, στην Τυνησία, ευρισκόμενη στα ανατολικά του παλαιού τείχους.

Η συγκεκριμένη πύλη έδινε πρόσβαση στην επίγεια οδό η οποία οδηγούσε στην Καρχηδόνα. Καταστράφηκε αρκετό καιρό προ του 1881.

## Παραπομπές


Καρταγένα
Hak Dini Kur'an Dili

Το **Hak Dini Kur'an Dili** είναι βιβλίο το οποίο γράφτηκε από τον Μουχάμεντ Χαμντί Γιαζίρ, Τούρκο μουσουλμάνο θεολόγο ο οποίος γεννήθηκε στην Αττάλεια της Τουρκίας. Το Hak Dini Kur'an Dili εκτυπώθηκε με διάταγμα του Μουσταφά Κεμάλ Ατατούρκ. Είναι το πρώτο κοράνιο που μεταφράστηκε στα σύγχρονα τουρκικά. Το Hak Dini Kur'an Dili συνεχίζει να είναι πολύ συχνό σε πολλά τουρκικά σπίτια, ακόμη και σήμερα.

## Δείτε επίσης
* Κοράνιο
* Ισλάμ

## Παραπομπές

Κατηγορία:Τουρκική γλώσσα
Ουρούτζ

Το **Ουρούτζ** () είναι περσικό και τουρκικό ανδρικό και γυναικείο όνομα που σημαίνει "αυξανόμενος, τοποθετούμενος, εξύψωση, ανάληψη". Γράφεται επίσης ως Αρούτζ ή Ορούτζ, ενώ στα τουρκικά γράφεται με τη μορφή Ορούτς.

## Άλλες γλωσσικές παραλλαγές
* Αρούντιε (Ισπανικά) 

## Αξιοσημείωτα άτομα με αυτό το όνομα
* Ορούτς Ρέις ( 1474 - 1518), Βέρβερος πειρατής

## Παραπομπές

Κατηγορία:Τουρκική γλώσσα
Κατηγορία:Περσική γλώσσα
Ιλγκάζ (αποσαφήνιση)

Η ονομασία **Ιλγκάζ** μπορεί να αναφέρεται σε:

*Ιλγκάζ, πόλη στην Τουρκία
*Φτέρυχα, χωριό στην Κύπρο 
*Όρη Ιλγκάζ, οροσειρά στην Τουρκία
Ιλγκάζ

Η **Ιλγκάζ** είναι μια πόλη στην Επαρχία Τσανκιρί στην περιοχή Κεντρική Ανατολία στην Τουρκία. Την ίδια ονομασία έχουν τα Όρη Ιλγκάζ, τα οποία βρίσκονται στις περιφέρειες Τσανκιρί και Κασταμονή.

## Παραπομπές


## Εξωτερικοί σύνδεσμοι
* District governor's official website 
*Ilgaz

Κατηγορία:Πόλεις της Τουρκίας
Εντρεμίτ (Βαν)

Η **Εντρεμίτ** (κουρδικά: Artemêt ***Αρτεμέτ***) είναι διαμέρισμα και μικρή πόλη στην Επαρχία Βαν στην Τουρκία. Βρίσκεται κοντά στην Λίμνη Βαν, σε απόσταση 18 χιλιομέτρων από την πόλη Βαν.

## Ετυμολογία
Η σημερινή ονομασία της Εντρεμίτ προέρχεται από την αρμενική ονομασία **Αρταμέτ**, (Արտամետ) η οποία κυριολεκτικά σημαίνει «Κοντά στα Χωράφια» στα αρμενικά, καθώς βρίσκεται κοντά σε χωράφια με σταφύλια και μηλιές στην ακτογραμμή της Θεσπίτιδος, της σημερινής λίμνης Βαν. Η ελληνική ονομασία για το Εντρεμίτ είναι **Αδραμύττιο**, ενώ η αρχαία είναι **Άδραμύττιον**. Οι Έλληνες συνδέουν αυτήν την ονομασία με την αρχαία ελληνίδα θεά ονόματι Άρτεμις. Στην προχριστιανική εποχή υπήρχε ναός στην περιοχή αφιερωμένος στη αρμένισσα θεά Αναχίτ, η οποία μερικές φορές ταυτιζόταν με την Αρτέμιδα.

## Παραπομπές

Κατηγορία:Ιστορία της Αρμενίας
Κατηγορία:Πόλεις της Τουρκίας
Κατηγορία:Κουρδικοί οικισμοί στην Τουρκία
Κατηγορία:Δυτική Αρμενία
Εντρεμίτ

Η ονομασία **Εντρεμίτ** μπορεί να αναφέρεται σε:

*Εντρεμίτ (Μπαλίκεσιρ), πόλη στην Τουρκία
*Εντρεμίτ (Βαν), πόλη στην Τουρκία
*Εντρεμίτ (ΤΔΒΚ), χωριό στην ΤΔΒΚ
Πάνω Κερύνεια

Η **Πάνω Κερύνεια** είναι συνοικία του Δήμου Κερύνειας. Μετά την τουρκική εισβολή του 1974, η διοικητική έκταση της συνοικίας και γενικότερα του Δήμου Κερύνειας δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου.

## Τοποθεσία
Στα βορειοδυτικά συνορεύει με την Κάτω Κερύνεια, στα δυτικά με τον Τέμπλο, στα νότια με το Μπέλλα-Πάις και στα ανατολικά με τη Θέρμια και το Καράκουμι. Μέρος του βόρειου τμήματος της διοικητικής έκτασης είναι παραθαλάσσιο.

## Παραπομπές


Κατηγορία:Συνοικίες Δήμου Κερύνειας
Αντρέ Μισέλ

Ο **Αντρέ Μισέλ** (Γαλλικά: André Michel), (20 Φεβρουαρίου 1910 - 5 Ιουνίου 1989), ήταν Γάλλος σκηνοθέτης και σεναριογράφος του κινηματογράφου και σκηνοθέτησε 15 ταινίες μεταξύ 1947 και 1983.

Ο Μισέλ είναι ο πατέρας της συγγραφέως και πολιτικής ακτιβίστριας Νατάσας Μισέλ. Το 1962 ήταν μέλος της κριτικής επιτροπής του 12ου Φεστιβάλ Κινηματογράφου Βερολίνου.

## Φιλμογραφία
*1947 : *[[La Rose et le Réséda]]*
*1949 : *[[Edgar et sa bonne]]*
*952 : *[[Trois femmes]]*
*1954 : *[[Geständnis unter vier Augen]]*
*1956 : *[[La Sorcière]]*
*1958 : *[[Sans famille]]*
*1962 : *[[Ton ombre est la mienne]]*
*1962 : *[[Comme un poisson dans l'eau]]* 
*1962 : *[[L'ins pecteur Leclerc enquête]]* (τηλεοπτική σειρά)
*1964 : *[[Tous les enfants du monde]]*
*1966 : *[[Cécilia, médecin de campagne]]* (τηλεοπτική σειρά)
*1968 : *[[Le Crime de Lord Arthur Savile]]* (τηλεταινία)
*1969 : *[[La Cravache d'or]]* (τηλεοπτική σειρά)
*1971 : *[[Tang]]* (τηλεοπτική σειρά)
*1972 : *[[Les Thibaul t (mini-série, 1972)|Les Thibault]]* 
*1974 : *[[Puzzle]]*, (τηλεταινία)
*19 74 : *[[Les Oiseaux de Meiji Jingu]]* (τηλεοπτική σειρά)
*1974-1984 : *[[Messieurs les jurés]]* (τηλεοπτική σειρά) 
*1975 : *[[Salavin]]* (τηλεταινία)
*1976 : *[[Adios]]* 
*1977 : *[[Où vont les poissons rouges ?]]* (τηλεταινία)
*1978 : *[[L'Équipage]]* (τηλεταινία)
*1979 : *[[Le Baiser au lépreux]]* (τηλεταινία)
*1980 : ''Les Mystères de Paris

## Παραπομπές


## Εξωτερικοί σύνδεσμοι
* Ο  

Κατηγορία:Γάλλοι σεναριογράφοι
Κατηγορία:Γάλλοι σκηνοθέτες κινηματογράφου
Αλέξανδρος Κατσούλης

Ο **Αλέξανδρος Κατσούλης** (18.. - 1974)  ήταν Έλληνας πολιτικός, ο οποίος υπηρέτησε ως βουλευτής και ως δήμαρχος στην Εύβοια.

## Βιογραφία
Γεννήθηκε στην Κύμη. Άσκησε το επάγγελμα του φαρμακοποιού.

Εξελέγη βουλευτής Καρυστίας για πρώτη φορά το 1934 αντικαθιστώντας τον αποβιώσαντα (27 Αυγούστου) Νικόλαο Βογιατζή.
Στη συνέχεια εξελέγη ξανά βουλευτής Ευβοίας με το Λαϊκό Κόμμα στις εκλογές του 1935. Αργότερα υπηρέτησε και ως δήμαρχος Κύμης.

Πέθανε στις 4 Απριλίου 1974.

## Παραπομπές


Κατηγορία:Βουλευτές Ευβοίας
Κατηγορία:Βουλευτές Καρυστίας
Κατηγορία:Βουλευτές εκλεγμένοι με το Λαϊκό Κόμμα
Μελισσόπετρα Ιωαννίνων

Η **Μελισσόπετρα** είναι ημιορεινό χωριό στη περιοχή της Κόνιτσας του νομού Ιωαννίνων στην Ήπειρο σε υψόμετρο 400 μέτρα.

## Γεωγραφία - Αξιοθέατα
Η Μελισσόπετρα βρίσκεται δίπλα στα σύνορα της Ελλάδας με την Αλβανία και τις όχθες του Αώου ποταμού, κοντά στο σημείο που τον συναντάει ο Σαραντάπορος. Το χωριό είναι κτισμένο σε ομαλή πλαγιά με θέα προς τον Αώο, τη κοιλάδα του Μπουραζανίου και τη Νεμέρτσικα (Δούσκο). Απέχει 59 χλμ. Β.-ΒΔ. από τα Ιωάννινα, 15,5 χλμ. Δ.-ΒΔ. από τη Κόνιτσα και 2 χλμ. από το τελωνείο της Μέρτζιανης στα ελληνοαλβανικά σύνορα. Διαθέτει ξενώνα με εστιατόριο και ένα καφενείο στη κεντρική πλατεία. Αξιοθέατα είναι ο ενοριακός ναός του Αγίου Γεωργίου, το  πετρόκτιστο σχολείο και στα βορειοανατολικά το εξωκλήσι της Αγίας Παρασκευής. Στα βορειοανατολικά του χωριού σε ύψωμα με θέα τη γέφυρα της Μέρτζιανης βρίσκεται η άλλοτε Μονή του Αγίου Νικολάου της οποίας το καθολικό έχει χαρακτηριστεί από το 1958 αρχαίο μνημείο.

### Περιβαλλοντικό Πάρκο - Μουσείο Φυσικής Ιστορίας
Το σημαντικότερο αξιοθέατο της περιοχής είναι το Περιβαλλοντικό Πάρκο και Μουσείο Φυσικής  "Μπουραζάνι" που βρίσκεται ανάμεσα στη Μελισσόπετρα και την Αετόπετρα, δίπλα στις δυτικές όχθες του Αώου. Το πάρκο είναι ιδιωτική επισκέψιμη έκταση που ξεπερνά τα 1.500 στρέμματα και στην οποία ζουν ελάφια, ζαρκάδια, κρητικοί αίγαγροι, αγριογούρουνα, αγριοπρόβατα. Για τους επισκέπτες υπάρχει περίπτερο Περιβαλλοντικής Εκπαίδευσης και Ευαισθητοποίησης σχετικά με  τους βιολογικούς κύκλους και τις συνήθειες των ζώων αυτών. Λειτουργεί εργαστήριο - εκθετήριο παραγώγων των ζώων. Στο μουσείο υπάρχει φωτογραφική απεικόνιση όλων των ειδών των φυτών, πεταλούδων, ερπετών, αμφίβιων κλπ. της περιοχής "Μπουραζάνι" και των ψαριών που υπάρχουν στον ποταμό Αώο. Στο συγκρότημα υπάρχουν ξενοδοχείο, συνεδριακό κέντρο, ενοικιαζόμενα δωμάτια και εγκαταστάσεις εστίασης.

## Ιστορία
Στα βόρεια του χωριού, στο μέσο περίπου της διαδρομής προς τη Καλόβρυση και στις όχθες του ποταμού Σαραντάπορου υπάρχουν τα δύο βάθρα της πέτρινης "γέφυρας της Μέρτζανης" που χρησιμοποίησαν για περάσουν στην Ελλάδα οι Ιταλοί το 1940 κατά τον Ελληνοϊταλικό πόλεμο (βλ. σχεδιάγραμμα open street map). 
 
## Διοικητικά - Πληθυσμιακά
Ως κοινότητα αναγνωρίστηκε, μετά την ενσωμάτωση στην Ελλάδα, το 1919 με το ΦΕΚ 184Α-19/08/1919 με έδρα τον οικισμό. Σύμφωνα με το σχέδιο Καλλικράτης μαζί με τη Καλόβρυση αποτελούν τη τοπική κοινότητα Μελισσόπετρας που υπάγεται στη δημοτική ενότητα Κόνιτσας του Δήμου Κόνιτσας και σύμφωνα με την απογραφή του 2011 ως κοινότητα έχει πληθυσμό 41  κατοίκους, ενώ ως οικισμός 31. Οι απογραφές πραγματικού πληθυσμού (*de facto)* μετά τον Β' Παγκόσμιο Πόλεμο είναι:

## Εξωτερικοί σύνδεσμοι
*Χωριό Μελισσόπετρα από το https://www.youtube.com

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Κόνιτσας
Διονύσιος του Λέμος

Ο **Διονύσιος**, πορτογαλ. Dinis (1481 - 1516) από τον Οίκο των Αβίς-Μπραγκάνσα ήταν κόμης τού Λέμος συζυγικώ δικαιώματι (jure auxoris).

## Βιογραφία
Ήταν ο δευτερότοκος γιος τού Φερδινάνδου Β΄ δούκα της Μπραγκάνσα και της Ισαβέλλας των Αβίς, κόρης τού Φερδινάνδου δούκα τού Βιζέου & Μπέζα. Οι γονείς του ήταν 2α εξαδέλφια.

Αδελφός του ήταν ο Ιάκωβος δούκας της Μπραγκάνσα. Ο Διονύσιος απεβίωσε το 1516 σε ηλικία 35 ετών.

## Οικογένεια
Νυμφεύτηκε το 1501 τη Βεατρίκη ντε Κάστρο Οσόριο, 6η κόμισσα τού Λέμος και είχε τέκνα:
* Φερδινάνδος Ροντρίγκες 1505-1575.
* Αλφόνσος .
* Ισαβέλλα 1514-1558, παντρεύτηκε τον εξάδελφό της Θεοδόσιο Α΄ δούκα της Μπραγκάνσα. Δισεγγονός τους είναι ο Ιωάννης Δ΄ της Πορτογαλίας.
* Μαρία.

### Πρόγονοι


## Παραπομπές


## Πηγές
* ”Nobreza de Portugal e do Brasil” – Vol. II, page 440/442. Published by Zairol Lda., Lisbon 1989.

## Εξωτερικοί σύνδεσμοι
* 

Κατηγορία:Οίκος της Μπραγκάνσα
Χαμάμ στο Μπατς

Το **«Χαμάμ στο Μπατς»** (σερβικά κυριλλικά: , σερβικά λατινικά: ) ευρίσκεται στο Μπατς, εντός της Επαρχίας της Βοϊβοντίνα και εντός του Διαμερίσματος της Νότιας Μπάτσκα, στη Σερβία. Είναι καταγεγραμμένο εντός του καταλόγου των πολιτισμικών μνημείων μείζονος σημασίας της Δημοκρατίας της Σερβίας (n° SK 1088).

## Περιγραφή
Το χαμάμ ανεγέρθηκε κατά την διάρκεια της οθωμανικής περιόδου κατοχής του Μπατς, μεταξύ του 1529 και του 1687. Αποτελεί ένα από τα σπάνια παραδείγματα οθωμανικής αρχιτεκτονικής στη Βοϊβοντίνα.

Βάση αποτελεσμάτων αρχαιολογικών ερευνών, είναι γνωστό πως το χαμάμ αριθμούσε έξι θαλάμους, εκ των οποίων ο ένας προοριζόταν για το προσωπικό, ένα σαντιρβάν (κρήνη), έναν αντιθάλαμο και ένα βεστιάριο, ένα λουτρό και μία δεξαμενή νερού. Το χαμάμ είναι μερικώς κατεστραμμένο, ωστόσο διατηρεί έναν θόλο ο οποίος σκέπαζε το κεντρικό τμήμα του.

## Δείτε επίσης
*Πολιτισμικά μνημεία του Διαμερίσματος της Νότιας Μπάτσκα

## Παραπομπές


Κατηγορία:Πολιτισμικά μνημεία μείζονος σημασίας στη Σερβία
Κατηγορία:Μπατς
Μπατς
Κατηγορία:Δημόσια λουτρά
Ιωάννης της Μπραγκάνσα

O **Ιωάννης**, πορτογαλ. João (π. 1430 - 1484) από τον Οίκο των Αβίς-Μπραγκάνσα ήταν μαρκήσιος τού Μοντέμορ-ο-Νόβο.

## Βιογραφία
Ήταν ο δευτερότοκος γιος τού Φερδινάνδου Α΄ 2ου δούκα της Μπραγκάνσα και της Ιωάννας ντε Κάστρο κυρίας τού Καντάβαλ.

Το 1471 ο Αλφόνσος Ε΄ της Πορτογαλίας (εξάδελφος τού πατέρα του) τού χορήγησε την κυριότητα τού Μοντέμορ-ο-Νόβο και το 1473 τον έκανε 7ο κοντόσταυλο της χώρας, όπως ήταν και ο προ-πάππος τού Ιωάννη, ο άγιος Νούνο-Άλβαρες Περέιρα. Το 1478 τού χορήγησε τον τίτλο τού μαρκησίου τού Μοντέμορ-ο-Νόβο· ήταν ο πρώτος και μόνος μαρκήσιος της Πορτογαλίας.

Τον Αλφόνσο Ε΄ διαδέχθηκε ο γιος του Ιωάννης Β΄ της Πορτογαλίας, ο οποίος άρχισε να περιορίζει τη δύναμη των ευγενών, η οποία είχε αυξηθεί κατά τη βασιλεία τού πατέρα του. Εκτέλεσε τον δούκα της Μπραγκάνσα και τον δούκα τού Βιζέου· μετά στόχευσε τον Ιωάννη, ο οποίος δραπέτευσε στην Καστίλη και σώθηκε. Στην Πορτογαλία καταδικάστηκε για προδοσία και ένα ομοίωμά του εκτελέστηκε συμβολικά στο Αμπράντες το 1483.

Απεβίωσε το επόμενο έτος στη Σεβίλλη και τάφηκε στη μονή της Σάντα Πάουλα, δίπλα στη σύζυγό του.

## Οικογένεια
Το 1460 νυμφεύτηκε την 3η εξαδέλφη του Ισαβέλλα των Τραστάμαρα-Νορόνα, ανιψιά τού Χριστοφόρου Κολόμβου. Ήταν νόθη κόρη τού Πέδρο ντε Νορόνα αρχιεπισκόπου της Λισαβόνας. Ο Πέδρο ήταν γιος της Ισαβέλλας από τον Οίκο της Πορτογαλίας (νόθης κόρης τού Φερδινάνδου Α΄ της Πορτογαλίας) και τού Αλφόνσου των Τραστάμαρα κόμη τού Χιχόν και Νορένια (νόθου γιου τού Ερρίκου Β΄ της Καστίλης). Δεν απέκτησαν απογόνους.

### Πρόγονοι


## Πηγές
* "Nobreza de Portugal e Brasil" - Vol. II, pages 29 and 30. Published by Zairol Lda., Lisbon 1989;
* "O Marquês de Montemor e a sua vida pública" de Anastásia Mestrinho Salgado, Edições Cosmos, Lisbon 1997.

Κατηγορία:Οίκος της Μπραγκάνσα
Άλβαρο της Μπραγκάνσα

O **Άλβαρο**, πορτογαλ. Álvaro  (π. 1440 - 1504) από τον Οίκο των Αβίς-Μπραγκάνσα ήταν 5ος κύριος της Φερρέιρα, 4ος τού Καντάβαλ, 1ος τού Τεντούγκαλ.

## Βιογραφία
Ήταν ο 4ος γιος τού Φερδινάνδου Α΄ 2ου δούκα της Μπραγκάνσα και της δόνα Ιωάννας ντε Κάστρο κυρίας τού Καντάβαλ.

Έπαιξε σημαίνοντα ρόλο κατά τη βασιλεία τού Αλφόνσου Ε΄ της Πορτογαλίας (εξαδέλφου τού πατέρα του), όταν διορίστηκε καγκελάριος της χώρας. Έλαβε μέρος στις εκστρατείες τού βασιλιά εναντίον της Καστίλης κατά τον Πόλεμο για τη Διαδοχή εκεί και συνόδευσε τον βασιλιά στη Γαλλία. Μετά την επιστροφή του νυμφεύτηκε.

Ο Ιωάννης Β΄ της Πορτογαλίας, γιος και διάδοχος του Αλφόνσου Ε΄, άρχισε να περιορίζει τη δύναμη των ευγενών, η οποία είχε αυξηθεί κατά τη βασιλεία τού πατέρα του και στόχευσε τους Μπραγκάνσα. Ο Άλβαρο προσπάθησε να προσεγγίσει τον βασιλιά, αλλά χωρίς επιτυχία. Ο πρωτότοκος αδελφός του Φερδινάνδος Β΄ δούκας της Μπραγκάνσα σκοτώθηκε από τον ίδιο τον Ιωάννη Β΄, ο οποίος κατάσχεσε τις ιδιοκτησίες των Μπραγκάνσα. Ο Άλβαρο ακολούθησε την εξορία της οικογένειάς του στην Καστίλη.

Εκεί η Ισαβέλλα Α΄ της Καστίλης τού χορήγησε σημαντικές ιδιοκτησίες στο Χέλβες και τον όρισε κυβερνήτη της Σεβίλλης και τού Ανδούχαρ. Ο Άλβαρο συμμετείχε στην κατάκτηση του βασιλείου της Γρανάδας, της οποίας ηγήθηκαν οι καθολικοί μονάρχες. Το 1495 απεβίωσε ο Ιωάννης Β΄ και τον διαδέχθηκε ο εξάδελφός του Εμμανουήλ Α΄ της Πορτογαλίας. Ο Άλβαρο επέστρεψε στην Πορτογαλία, όπου ο νέος βασιλιάς τον έκανε ειδικό πρέσβη στην Καστίλη για να κανονίσει τον γάμο του με την Ισαβέλλα των Τραστάμαρα, κόρη της Ισαβέλλας Α΄. Αργότερα ο Άλβαρο διαπραγματεύτηκε και τον 2ο γάμο τού Εμμανουήλ Α΄.

Απεβίωσε στο Τολέδο σε ηλικία 64 ετών και η σορός του μεταφέρθηκε στη μονή τού Αγ. Ιωάννη τού Ευαγγελιστή στην Έβορα.

## Οικογένεια
Νυμφεύτηκε τη δόνα Φιλίππα ντε Μέλο, πλούσια κόρη τού Ροντρίγκο-Αλφόνσου ντε Μέλο 1ου κόμη της Ολιβένσα και είχε τέκνα:
* Ροντρίγκο 1468-1545, 1ος κόμης τού Τεντούγκαλ, 1ος μαρκήσιος της Φερρέιρα. Είναι ο γενάρχης τού κλάδου των Καντάβαλ. 
* Γεώργιος-Αλβέρτος υ Μέλο γενν. 1470, 1ος κόμης τού Χέλβες στην Ισπανία.
* Ισαβέλλα, παντρεύτηκε τον Αλφόνσο δε Σοτομάιορ 4ο κόμη τού Βελαλκασάρ από την Ισπανία.
* Βεατρίκη, παντρεύτηκε τον 3ο εξάδελφό της Γεώργιο των Αβίς-Λενκάστρε δούκα της Κοΐμπρα.
* Ιωάννα, παντρεύτηκε τον Φραγκίσκο ντε Πορτουγκάλ 1ο κόμη τού Βιμιόσο.
* Μαρία, παντρεύτηκε τον Ιωάννη ντα Σίλβα 1ο κόμη τού Πορταλέγκρε.

### Πρόγονοι


## Παραπομπές


## Πηγές
* "Nobreza de Portugal e do Brasil" – Vol. II, pages 439–440. Published by Zairol Lda., Lisbon 1989.

Κατηγορία:Οίκος της Μπραγκάνσα
Κωνσταντίνος της Μπραγκάνσα

Ο **Κωνσταντίνος**, (πορτογαλικά: Constantino (1528 - 1575)) από τον Οίκο των Αβίς-Μπραγκάνσα ήταν 7ος αντιβασιλιάς της Πορτογαλικής Ινδίας (1558-61) και κυβερνήτης της πόλης Ριμπέιρα Γκράντε, του νησιού Σάντο Αντάο του Πράσινου Ακρωτηρίου (1562-1570;).

## Βιογραφία
Ήταν ο τρίτος γιος του Ιακώβου 4ου δούκα της Μπραγκάνσα και της Ιωάννας ντε Μενντόσα, κόρης του Ντιόγκο ντε Μενντόσα, υψηλού προϊσταμένου του Μοουράο.

Στα 19 έτη του ορίστηκε από τον Ιωάννη Γ΄ της Πορτογαλία ως ειδικός πρέσβης για να εκπροσωπήσει τη χώρα του στην βάπτιση του γιου του Ερρίκου Β΄ των Βαλουά της Γαλλίας. Όταν απεβίωσε ο Ιωάννης Β΄, ο Κωνσταντίνος ορίστηκε από τη χήρα του, την Αικατερίνη των Αψβούργων το 1558, ως κυβερνήτης της Πορτογαλικής Ινδίας με τον τίτλο του 7ου αντιβασιλιά εκεί. Άφησε τη Λισαβόνα τον Απρίλιο του 1558 και έφθασε στη Γκόα 5 μήνες μετά. Οργάνωσε αξιοθαύμαστα το κράτος εκεί και κατέκτησε το Ντάμαν της Κεϋλάνης (νυν Σρι-Λάνκα).

Ο Κωνσταντίνος έκανε μία πρώτη επιχείρηση το 1560 για την υποταγή της Τζάφνα, πρωτεύουσας του βασιλείου της Βόρειας Κεϋλάνης. Απέτυχε, αλλά κατέλαβε τη νήσο Μανάρ. Ο βασιλιάς Κανκίλι Β΄ αντιστεκόταν σκληρά. Το 1619 έκανε διπλή εκστρατεία: μία ναυτική, που απωθήθηκε από τους πειρατές Μαλαμπάρι και μία χερσαία με 5000 άνδρες υπό τον Φίλιππο ντε Ολιβέιρα, που νίκησε τον Κανκίλι Β΄ και κατέλαβε τη Τζάφνα. Έτσι παγίωσε τον πορτογαλικό έλεγχο της θαλάσσιας οδού στον κόλπο του Παλκ (μεταξύ Ινδίας και Κεϋλάνης).

Κυβέρνησε για 3 έτη και έκανε σημαντικές μεταρρυθμίσεις. Ο ιστορικός Κ. Ρ. Μπόξερ εκτιμά, ότι ήταν ο πιο φανατισμένος Πορτογάλος κυβερνήτης μαζί με τον προκάτοχό του Φραγκίσκο Μπαρρέτο. Όσο έμεινε στην Ινδία ήταν προστάτης του ποιητή Λουίς Βας ντε Καμόες. Έπειτα το 1562 έγινε κυβερνήτης της πόλης Ριμπέιρα Γκράντε, στη νήσο Σάντο Αντάο του συμπλέγματος του Πράσινου Ακρωτηρίου στη δυτική Αφρική το 1562. Στις αρχές της δεκαετίας του 1570 επέστρεψε στην Πορτογαλία.

## Οικογένεια
Νυμφεύτηκε την εξαδέλφη του δόνα Μαρία ντε Μέλο, κόρη του δον Ροντρίγκο ντε Μέλο 1ου μαρκησίου της Φερρέιρα και 1ου κόμη του Τεντούγκαλ. Δεν απέκτησαν απογόνους.

### Πρόγονοι


## Πηγές
* Nobreza de Portugal e do Brasil – Vol. II, page 443. Published by Zairol Lda., Lisbon 1989.

Κατηγορία:Οίκος της Μπραγκάνσα
Κατηγορία:Αντιβασιλείς της Πορτογαλικής Ινδίας
Παγκόσμιο Κύπελλο Καλαθοσφαίρισης Γυναικών 2018

Το **Παγκόσμιο Κύπελλο του μπάσκετ γυναικών το 2018** ήταν η δέκατη όγδοη έκδοση του Παγκόσμιου Πρωταθλήματος μπάσκετ γυναικών. Έλαβε χώρα στην Ισπανία από τις 22 έως τις 30 Σεπτεμβρίου 2018, και ήταν η τρίτη συνεχόμενη διοργάνωση που διεξήχθη στην Ευρώπη. Μετά την τελευταία διοργάνωση του 2014, η FIBA άλλαξε το όνομα της διοργάνωσης από το Παγκόσμιο Πρωτάθλημα Γυναικών της FIBA και το μετονόμασε σε Παγκόσμιο Κύπελλο, προκειμένου να ευθυγραμμίσει το όνομά της με αυτό της αντίστοιχης ανδρικής διοργάνωσης.

Ο νικητής του διαγωνισμού προκρίνεται στο τουρνουά των Ολυμπιακών Αγώνων του 2020 στο Τόκιο.

Αυτό το τουρνουά είδε το ντεμπούτο σε διοργάνωση Παγκοσμίου Κυπέλλου τριών χωρών, του Βελγίου, της Λετονίας και του Πουέρτο Ρίκο.

Η ομάδα των ΗΠΑ κέρδισε στον τελικό εναντίον της Αυστραλίας, επιτυγχάνοντας έτσι να κερδίσει τον τρίτο συνεχόμενο και δέκατο συνολικά τίτλο της. Η διοργανώτρια Ισπανία κέρδισε στον μικρό τελικό το Βέλγιο.

## Εξωτερικοί σύνδεσμοι
* FIBA , επίσημος ιστότοπος. 
* FIBA Archive, επίσημος ιστότοπος. 

2018
Κατηγορία:Καλαθοσφαίριση το 2018
Μαρία Γαβριηλία του Λουξεμβούργου

Η **Μαρία Γαβριηλία** (*Marie Gabrielle vu Lëtzebuerg*, 2 Αυγούστου 1925 - 9 Φεβρουαρίου 2023) ήταν πριγκίπισσα της Πάρμα και με τον γάμο της έγινε κόμισσα του Χόλσταϊν-Λέντρεμποργκ.

## Βιογραφία
Η *Μαρία Γαβριηλία Αδελγόνδη Βιλελμίνη Λουίζα* ήταν η τρίτη κόρη του Φήλικα των Βουρβόνων-Πάρμας και της Καρλόττας του Λουξεμβούργου, κόρης του Γουλιέλμου Δ΄ του Λουξεμβούργου.

Γεννήθηκε στις 2 Αυγούστου 1925 στο Κάστρο Μπεργκ του Κόλμαρ-Μπεργκ στο Λουξεμβούργο. Παντρεύτηκε έναν Ρωμαιοκαθολικό, Δανό ευγενή (1919 - 2001), στο κάστρο Μπεργκ. Το 2001 απεβίωσε ο σύζυγός της, έπειτα από 51 έτη γάμου. Μεγαλύτερος αδελφός της ήταν ο Ιωάννης του Λουξεμβούργου (1921-2019). Πέθανε το 2023 σε ηλικία 97 ετών. Ήταν το τελευταίο εν ζωή παιδί της πριγκίπισσας Καρλόττας και του Φήλικα.

## Οικογένεια
Στις 6 Νοεμβρίου 1951 η Μαρία Γαβριέλλα παντρεύτηκε τον *Κνουτ* Γιόχαν Λούντβιχ, 7ο Κόμη του Χόλσταιν-Λέντρεμποργκ, και μαζί απέκτησαν επτά παιδιά:
* *Μόνικα* Καρλόττα Λουίζα Μαρία, 8η Κόμισσα του Χόλσταιν-Λέντρεμποργκ (1952-), παντρεύτηκε τον Χέρνικ ντε Ντομπιέρ ντε Ζονκιέρ. Δεν απέκτησαν παιδιά.
* *Λυδία* Αδελαΐδα Μαρία (1955-), παντρεύτηκε (1) τον Ερρίκο των Βουρβόνων-Πάρμας. Απέκτησαν 5 παιδιά; και (2) τον Μάρτιν Μπέργκσου. Δεν απέκτησαν παιδιά.
* *Βερόνικα* Μπιργκίτα Μαρία (1956-), παντρεύτηκε τον Φρανσουά Μπρούνο ντε Ποττέρ. Απέκτησαν 3 παιδιά.
* *Σίλβια* Καρλόττα Μαρία (1958-), παντρεύτηκε τον Τζον Μανρό του Φάουλις. Απέκτησαν 4 παιδιά.
* *Καμίλλα* Ιωσηφίνα Μαρία (1959 - 2010), παντρεύτηκε τον Έριχ Ρούντολφ, Βαρόνο Μπέρτουχ-Λεν του Χόιμπιγκορ-Λόνγκχολμ. Απέκτησαν 2 παιδιά.
* *Τατιάνα* Αλίκη Μαρία (1961-), παντρεύτηκε τον Μαρκ φον Ρίντεμαν. Απέκτησαν 1 παιδί.
* *Αντωνία* Καρλόττα Ιωάννα Μαρία (1962-), αφιερωμένη αδελφή στην κοινότητα Εμμανουήλ της Ρωμαιοκαθολικής Εκκλησίας.

## Τίτλοι
***2 Αυγούστου 1925 – 6 Νοεμβρίου 1951**: *Η Βασιλική Υψηλότητα* Πριγκίπισσα Μαρία Γαβριέλλα του Λουξεμβούργου, Πριγκίπισσα του Νάσσαου, Πριγκίπισσα των Βουρβόνων-Πάρμας
***6 Νοεμβρίου 1951 - 25 Ιουνίου 2001**: *Η Βασιλική Υψηλότητα* Η Κόμισσα του Χόλσταιν-Λέντρεμποργκ
***25 Ιουνίου 2001 - 10 Φεβρουαρίου 2023**: *Η Βασιλική Υψηλότητα* Η Χήρα Κόμισσα του Χόλσταιν-Λέντρεμποργκ

## Πρόγονοι





## Παραπομπές


Κατηγορία:Οίκος του Νάσσαου
Κατηγορία:Πριγκίπισσες του Λουξεμβούργου
Κατηγορία:Λουξεμβούργιοι ευγενείς
Σαντιρβάν

Το **Σαντιρβάν** (, ) είναι είδος κρήνης το οποίο, συνήθως, κατασκευάζεται εντός του περιβόλου ή στην είσοδο εμπρός σε τζαμιά, καραβανσεράι, τεκέδες και μεντρεσέδες, με κύριο σκοπό την παροχή νερού για κατάποση ή τελετουργική πλύση σε αριθμό ανθρώπων ταυτόχρονα, καθώς και ως διακοσμητικό οπτικό ή ακουστικό στοιχείο.

Ο όρος σαντιρβάν είναι περσικής προελεύσεως, ενώ, επίσης, αποτελεί χαρακτηριστικό παράδειγμα της οθωμανικής αρχιτεκτονικής. Στα παραδείγματα περιλαμβάνονται η Πλατεία του Σαντερβάν στο Πρίζρεν, καθώς και η Γέφυρα του Σαντερβάν Μπαντ-ε Καϊσάρ στο Ιράν.

Ο όρος σαντιρβάν, εναλλακτικά, είναι δυνατό να εμφανίζεται ως σαντερβάν, σαντερουάν, σαντρβάν ή σεντρβάν και σαντραβάν.

## Δείτε επίσης
*Σεμπίλ ή σαμπίλ, δημόσιες κρήνες νερού σε ισλαμικά κράτη
*Γουντού, τελετουργικός εξαγνισμός στο Ισλάμ

## Παραπομπές

 

Κατηγορία:Σιντριβάνια
Κατηγορία:Ισλαμικά αρχιτεκτονικά στοιχεία
Κατηγορία:Νερό και θρησκεία
Γλώσσα Φουγιού Κιργκίζ

Τα **Κιργιζικά Φουγιού** (*Fuyü Gïrgïs, Fu-Yu Kirgiz*), επίσης γνωστά ως **Κιργιζικά της Μαντζουρίας**, είναι η ανατολικότερη Τουρκική γλώσσα. Παρά το όνομα, δεν είναι ποικιλία των Κιργιζικών αλλά συγγενεύει περισσότερο με τα χακασσικά. Οι ομιλητές κατάγονται από την περιοχή Γιενισέι της Σιβηρίας, αλλά μεταφέρθηκαν στη Τζουνγκαρία από τους Τζουνγκάρους.

Το 1761, αφού οι Τζουνγκάροι ηττήθηκαν από τους Τσινγκ, μια ομάδα Κιργίζιων του Γιενισέι απελάθηκε (μαζί με μερικούς Οελέτ ή Τζουνγκάρους που ομιλούσαν τα Οϊράτ) στη λεκάνη του ποταμού Νόννι (Νεν) στη Μαντζουρία/Βορειοανατολική Κίνα. Οι Κιργίζιοι στη Μαντσουρία έγιναν γνωστοί ως Κιργίζιοι Φουγιού, αλλά πολλοί έχουν αφομοιωθεί στο μογγολικό και κινεζικό πληθυσμό. Τα Κινεζικά και Οϊράτ αντικατέστησαν τα Οϊράτ και Κιργιζικά κατά τη διάρκεια του Μαντσούκουο ως οι δύο γλώσσες των Κιργίζιων βασισμένων στους Νόννι.

Σήμερα η Φουγιού Κιργιζική γλώσσα ομιλείται στη βορειοανατολική επαρχία Χεϊλονγκτσιάνγκ στη Κίνα, μέσα και γύρω από τη κομητεία Φουγιού στο Τσιτσιχάρ (300&#x20;χλμ. βορειοδυτικά του Χαρμπίν) από ένα μικρό αριθμό παθητικών ομιλητών που ταξινομούνται ως Κιργίζιοι.

## Φωνολογία
Αν και δεν έχει πραγματοποιηθεί πλήρη φωνημική ανάλυση των Γκιργκίς, οι Χου και Ίμαρτ έχουν κάνει διάφορες παρατηρήσεις περί του φωνολογικού συστήματος στην περιγραφή τους για τη γλώσσα. Περιγράφουν ότι τα Γκιργκίς έχουν βραχέα φωνηέντα που αναφέρονται ως "a, ï, i, o, ö, u, ü" τα οποία αντιστοιχούν προσεγγιστικά στα γράμματα  του ΔΦΑ. Το μήκος των φωνηέντων είναι φωνημικό και συμβαίνει ως αποτέλεσμα της διαγραφής φωνηέντων (Γκιργκίς: , Κιργιζικά: ). Κάθε βραχύ φωνήεν έχει ένα ισοδύναμο μακρύ φωνήεν, με τη προσθήκη του . Τα Γκιργκίς παρουσιάζουν φωνηεντική αρμονία και συμφωνική αρμονία. Οι ήχοι συμφώνων στα Γκιργκίς, συμπεριλαμβανομένων των αλλόφωνων παραλλαγών, είναι .

## Ομιλητές
Το 1980 η γλώσσα ομιλούταν από την πλειοψηφία των ενηλίκων σε μια κοινότητα με περίπου εκατό σπίτια. Ωστόσο, πολλοί ενήλικες στην περιοχή μετατοπιστεί στην τοπική ποικιλία των μογγολικών και τα παιδιά έχουν μετατοπιστεί προς τα κινέζικα, καθώς διδάσκεται στο εκπαιδευτικό σύστημα.

## Δείτε επίσης

*Κιργίζιοι στην Κίνα

## Παραπομπές

## Βιβλιογραφία

* 
* 
Κατηγορία:Γλώσσες της Κίνας
Κατηγορία:Συγκολλητικές γλώσσες
Στάνφορντ Χολ (Λεστερσάιρ)

Το **Στάνφορντ Χολ** () είναι αρχοντικό στο Λέστερσαϊρ της Αγγλίας, πλησίον του οικισμού Στάνφορντ ον Έιβον και την πόλη του Λάτεργουορθ.

## Ιστορικά στοιχεία
Η περιοχή αποτέλεσε την πατρική τοποθεσία της οικογένειας Κέιβ από περίπου το 1430, και το κτίριο κατασκευάστηκε τη δεκαετία του 1690 από τον Σερ Ρότζερ Κέιβ στο σημείο όπου προηγουμένως υπήρχε άλλη έπαυλη. Ο συγγραφέας Σάιμον Τζένκινς το περιγράφει ως υπέροχο αρχιτεκτονικό δείγμα της περιόδου της βασιλείας των Γουλιέλμου και Μαίρης. Αρχιτέκτονας ήταν ο Γουίλιαμ Σμιθ του Γουόργουικ.

thumb|right|Η δυτική πλευρά του Στάνφορντ Χολ

Το 1792 η Σάρα, κόρη του βαρόνου Σερ Τόμας Κέιβ κληρονόμησε την έπαυλη στον ανιψιό της Σερ Τόμας Κέιβ, 7ο Βαρόνο. Αυτή είχε νυμφευθεί τον Χένρι Οτγουέι το 1790 και έγινε Βαρόνος Μπρέι το 1839. Οι απόγονοι της συνέχισαν να διαμένουν στο κτίσμα.

Ο ποταμός Έιβον διατρέχει την περιοχή και έτσι δημιουργείται μία μικρή λίμνη.

Ο πρωτοπόρος της αεροπορίας Πέρσι Πίλτσερ κατασκεύασε μερικά από τα πρώιμα ανεμόπτερα του στον χώρο αυτό τη δεκαετία του 1890. Κατασκεύασε επίσης μηχανοκίνητη ιπτάμενη μηχανή που πολλοί ιστορικοί θεωρούσαν πως μπορούσε να πετάξει, αλλά σκοτώθηκε σε ατύχημα σε κοντινή περιοχή το 1899 προτού το δοκιμάσει. Ακριβές αντίγραφο του ανεμόπτερου "The Hawk" εκτίθεται στον χώρο.

Κατά τη διάρκεια του Β΄ Παγκοσμίου Πολέμου οι καλόγριες και οι μαθητές που διέμεναν στη Μονή της Ιεράς Καρδίας και το Σχολείο της στο Ρουχάμπτον του Λονδίνου μεταφέρθηκαν στην έπαυλη. Από το 1947 έως το 1949 το κτίσμα χρησιμοποιήθηκε από σχολείο της περιοχής. Την εποχή εκείνη η οροφή του κτιρίου είχε προβλήματα και χρειαζόταν επισκευή, ωστόσο το Συμβούλιο Ιστορικών Κτιρίων της Βρετανίας πίστωσε σημαντικό χρηματικό ποσό για την ανακαίνιση του κτιρίου, το οποίο άνοιξε στο κοινό το 1958.

## Αξιοθέατα
Σήμερα η έπαυλη χρησιμοποιείται ως τουριστικό αξιοθέατο το οποίο ανοίγει στο κοινό συγκεκριμένες μέρες του χρόνου. Μεταξύ των αξιοθέατων βρίσκεται μουσείο μοτοσυκλετών, ενώ στον χώρο στεγάζεται και μεγάλη συλλογή παλαιών αντικειμένων. Ο χώρος χρησιμοποιείται επίσης και για την πραγματοποίηση συναυλιών και επιδείξεων παλαιών αυτοκινήτων αλλά και λοιπών αθλητικών διοργανώσεων.

## Παραπομπές

* Nikolaus Pevsner, *The Buildings of England: Leicestershire and Rutland*, 1960.

## Εξωτερικοί σύνδεσμοι
*

Κατηγορία:Κτίρια και κατασκευές στο Ηνωμένο Βασίλειο
Παλαιά φυλακή στο Μπόλιεβατς

Η **παλαιά φυλακή στο Μπόλιεβατς** (σερβικά κυριλλικά: , σερβικά λατινικά: ) ευρίσκεται στο Μπόλιεβατς, εντός του Διαμερίσματος του Ζάγιετσαρ, στη Σερβία. Είναι καταγεγραμμένη εντός του καταλόγου των προστατευόμενων πολιτισμικών μνημείων της Δημοκρατίας της Σερβίας (n° SK 463).

## Περιγραφή
Η φυλακή φιλοξένησε, μεταξύ άλλων, τους εξεγερμένους της Εξέγερσης του Τίμοκ το 1883.

Ορθογώνιου σχήματος, ανεγέρθηκε έχοντας ως δομικά υλικά λίθους και πλίνθους επικαλυμμένους με σοβά.

Το 1983, το κτίριο αναστηλώθηκε και προσαρμόστηκε καταλλήλως προκειμένου να φιλοξενήσει το Μουσείο της Εξέγερσης του Τίμοκ.

## Δείτε επίσης
*Πολιτισμικά μνημεία του Διαμερίσματος του Ζάγιετσαρ

## Παραπομπές


Μπολιεβατς
Κατηγορία:Προστατευόμενα πολιτισμικά μνημεία στη Σερβία
Μπολιεβατς
Ρενέ Μπαρμπερί

Ο **Ρενέ Μπαρμπερί** (γαλλικά: Rene Barberis), (11 Μαρτίου 1886 - 11 Αυγούστου 1959), ήταν Γάλλος σκηνοθέτης και σεναριογράφος του κινηματογράφου

## Φιλμογραφία
### Βοηθός σκηνοθέτη
* 1924 : *[[Mandrin]]*σε σκηνοθεσία Ανρί Φεσκούρ
* 1924 : *[[Surcouf]]* σε σκηνοθεσία  Λουίτζ-Μορά
* 1925 : *[[Les Misérables]]* σε σκηνοθεσία Ανρί Φεσκούρ
### Σκηνοθεσία
* 1928 : *[[Les Larmes de Colette]]* 
* 1928 : *[[La Merveilleuse Journée]]* 
* 1928 : *[[La Veine]]* 
* 1928 : *[[Le Danseur inconnu]]* 
* 1929 : *[[La Tentation]]*
* 1930 : *[[Romance à l'inconnue]]*
* 1930 : *[[Un trou dans le mur]]* 
* 1932 : *[[Le Mystère du château d'If]]* 
* 1933 
: *[[Casanova]]* 
* 1937 : *[[Ramuntcho]]* 
* 1939 : *[[Coups de feu]]* 
* 1943 : *[[La Chèvre d'or]]*

### Σενάρια
* 1930 : *[[Un hombre de suerte]]* 
* 1930 : *[[Un trou dans le mur]]* 
* 1933 : *[[Casanova]]*  
* 1937 : *[[Ramuntcho]]* 
* 1943 : *[[La Chèvre d'or]]*

## Παραπομπές


## Εξωτερικοί σύνδεσμοι
* Βιογραφία του 

Κατηγορία:Γάλλοι σεναριογράφοι
Κατηγορία:Γάλλοι σκηνοθέτες κινηματογράφου
Νικόλαος Φιλάρετος (βουλευτής)

Ο **Νικόλαος Φιλάρετος** ήταν Έλληνας πολιτικός και επιχειρηματίας.

## Βιογραφικά στοιχεία

Ήταν γιος του Δημητρίου Φιλάρετου, επιχειρηματία της εποχής. Συμμετείχε στις εκλογές του 1881 ως υποψήφιος βουλευτής στην περιφέρεια Μεγαρίδος εκλεγόμενος τελικά το 1883, όταν και αντικατέστησε τον Α. Ζαμπάκη. Επανεξελέγη ως βουλευτής Μεγαρίδος στις εκλογές του 1885, ως βουλευτής Αττικοβοιωτίας στις εκλογές του 1890 καθώς και ως βουλευτής Μεγαρίδος στις εκλογές του 1892. Ο πατέρας του υπήρξε κάτοχος σημαντικών εκτάσεων στον Λόφο Φινόπουλου και στου Φιλοπάππου όπως και ο ίδιος.

Αυτοκτόνησε το 1901. Ήταν παντρεμένος με την Έλενα Δεληγεώργη, κόρη του Επαμεινώνδα Δεληγεώργη.

## Παραπομπές


Κατηγορία:Βουλευτές Αττικοβοιωτίας
Κατηγορία:Βουλευτές Μεγαρίδος
Κατηγορία:Οικογένεια Δεληγεώργη
Παλαιό χυτήριο στο Μάιντανπεκ

μικρογραφία|Το παλαιό χυτήριο στο Μάιντανπεκ
Το **παλαιό χυτήριο στο Μάιντανπεκ** (σερβικά κυριλλικά: , σερβικά λατινικά: ) ευρίσκεται στο Μάιντανπεκ, εντός του Διαμερίσματος του Μπορ, στη Σερβία. Είναι καταγεγραμμένο εντός του καταλόγου των πολιτισμικών μνημείων μείζονος σημασίας της Δημοκρατίας της Σερβίας (n° SK 1468).

## Περιγραφή

## Δείτε επίσης
* Αρχαιολογικός τόπος της Ρούντνα Γκλάβα
* Πολιτισμικά μνημεία του Διαμερίσματος του Μπορ

## Παραπομπές


Κατηγορία:Πολιτισμικά μνημεία μείζονος σημασίας στη Σερβία
Μαιντανπεκ
Μαιντανπεκ
Δεξιότητες Ζωής

Με τον όρο **Δεξιότητες Ζωής** νοούνται δεξιότητες οι οποίες δεν στηρίζονται σε οριοθετημένο γνωστικό περιεχόμενο και βοηθούν τον άνθρωπο ως προσωπικότητα να διαχειρισθεί τις υποθέσεις του.

Σύμφωνα με τον Οργανισμό Ηνωμένων Εθνών (UNICEF) ως Δεξιότητες Ζωής συναριθμούνται :

* η **Αυτεπίγνωση**, από την οποία εκπορεύονται η **Διαχείριση Συναισθημάτων** και η **Αντιμετώπιση του Άγχους**,
* η **Ενσυναίσθηση**, από την οποία πηγάζουν η **Αποτελεσματική επικοινωνία** και οι **Διαπροσωπικές σχέσεις,**
* η **Κριτική Σκέψη** και η **Δημιουργική Σκέψη**, στις οποίες θεμελιώνονται η **Ικανότητα στη λήψη αποφάσεων** και η **Επίλυση προβλημάτων**.

Οι καθηγητές E. Burger και M. Starbird έχουν καταγράψει **5 Στοιχεία της Αποτελεσματικής Σκέψης**:

* **Κατανοώ σε Βάθος ένα Θέμα**, 1. εκλεπτύνοντας διαρκώς γνώσεις και δεξιότητες για τις θεμελιώδεις έννοιες 2.βλέποντας τι πραγματικά υπάρχει και τι λείπει ("Γη"),
* **Κάνω Λάθη και Μαθαίνω** από αυτά, δίνοντας κύρος στην αποτυχία ως βήμα προς την πρόοδο ("Φωτιά"),
* **Δημιουργώ και Υποβάλλω Ερωτήσεις**, τόσο υποθετικές (*Τι θα συνέβαινε, αν/αν δεν....*) όσο και κατευθυντήριες προς δράση ("Αέρας"),
* **Ακολουθώ τη Ροή των Ιδεών**, συνδέοντας αυτές από το παρελθόν στο παρόν προς το μέλλον και δίνοντας νέες προεκτάσεις σε υπάρχουσες ("Νερό"),
* **Ενεργώ διαρκώς για την Αλλαγή του Τρόπου Σκέψης και της Δράσης μου**, και εξετάζοντας τι θα έκανε ένας έμπειρος/ειδήμων στη θέση μου ("Αλλαγή").

## Παραπομπές


Κατηγορία:Ζωή
Υβ Αλεγκρέ

Ο **Υβ Αλεγκρέ** (γαλλ.: Yves Allegret), (13 Οκτωβρίου 1905 – 31 Ιανουαρίου 1987), ήταν Γάλλος σκηνοθέτης κυρίως σε ταινίες φιλμ νουάρ.
## Βιογραφία
Νεότερος αδελφός του σκηνοθέτη Μαρκ Αλεγκρέ, ξεκίνησε την καριέρα του το 1930 ως βοηθός σκηνοθέτη δίπλα στον αδελφό του, και στη συνέχεια κατείχε διάφορες θέσεις με άλλους σκηνοθέτες, συμπεριλαμβανομένου του Ζαν Ρενουάρ. Παράλληλα με αυτή την πρακτική άσκηση, γύρισε τις πρώτες του ταινίες μικρού μήκους και ήταν μέλος της ομάδας October. 

Στις αρχές του Β' Παγκοσμίου Πολέμου τον Σεπτέμβριο του 1939, επιστρατεύτηκε. Το 1941, γύρισε στην ελεύθερη ζώνη την πρώτη του μεγάλου μήκους ταινία, αλλά το αρνητικό καταστράφηκε εν μέρει σε πυρκαγιά. Στη συνέχεια, απεκτησε φήμη με ταινίες, όπως το Dédée d'Anvers ή το Manèges, με τη Σιμόν Σινιορέ στον πρωταγωνιστικό γυναικείο ρόλο, σύζυγό του τότε και της οποίας την καριέρα προώθησε

Το 1957, ο Αλέν Ντελόν έπαιξε τον πρώτο του ρόλο στην ταινία μεγάλου μήκους, Γκοντότ, ο εκβιαστής.

Η κόρη του Κατρίν Αλεγκρέ είναι ηθοποιός και ο νεότερος αδελφός του Μαρκ Αλεγκρέ, είναι επίσης σκηνοθέτης.

## Παραπομπές


## Εξωτερικοί σύνδεσμοι
*

Κατηγορία:Γάλλοι σκηνοθέτες κινηματογράφου
Κατηγορία:Γάλλοι σεναριογράφοι
Κατηγορία:Γάλλοι παραγωγοί ταινιών
Ντιμλάμα

μικρογραφία|Ένα πιάτο ντιμλάμα
Το **Ντιμλάμα** ή **Ντιμντάμα** είναι τουρκικό στιφάδο το οποίο παρασκευάζεται με διάφορους συνδυασμούς που περιλαμβάνουν κρέας, πατάτες, κρεμμύδια, λαχανικά, και μερικές φορές φρούτα. Το κρέας (αρνίσιο ή μερικές φορές μοσχαρίσιο ή βοδινό) και τα λαχανικά κόβονται σε μεγάλα κομμάτια και τοποθετούνται σε στρώματα σε ένα ερμητικά σφραγισμένο δοχείο για να σιγοβράσει αργά μέσα στο ζουμί τους. Στο ντιμλάμα τα λαχανικά επίσης περιλαμβάνουν, εκτός από πατάτες και κρεμμύδια, καρότα, λάχανο, μελιτζάνες, ντομάτες, πιπεριές καρυκευμένες με σκόρδο και μια ποικιλία από βότανα και καρυκεύματα. Το Ντιμλάμα μαγειρεύεται συνήθως κατά την άνοιξη και το καλοκαίρι, όταν υπάρχει ευρεία επιλογή των λαχανικών. Σερβίρεται σε ένα μεγάλο πιάτο και τρώγεται με το κουτάλι. Τρώγεται κυρίως στο Ουζμπεκιστάν και τη Κιργιζία.

## Δείτε επίσης
* Κατάλογος στιφάδων
* Κατάλογος ουζμπεκικών πιάτων

## Βιβλιογραφία
* Lynn Visson, *The Art of Uzbek Cooking*, Hippocrene Books, New York (1999).

## Εξωτερικοί σύνδεσμοι
* Recipe for dimlama on russian-cookbook.com 
* Recipe for dimlama with photo 
* Dimlama in Uzbek cuisine 
* Dimlama on CookEatShare 

Κατηγορία:Κιργιζική κουζίνα
Κατηγορία:Ουζμπεκική κουζίνα
Πάνω Γειτονιά

Η **Πάνω Γειτονιά** είναι συνοικία του Δήμου Καραβά. Μετά την τουρκική εισβολή του 1974, η διοικητική έκταση της συνοικίας και γενικότερα του Δήμου Καραβά δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου.

## Τοποθεσία
Στα δυτικά συνορεύει με τον Άγιο Λουκά, την Αγία Αναστασία και τον Άγιο Μηνά, στα νότια με τον Σύσκληπο, στα ανατολικά με τον Παλαιόσοφο και τους Μότιδες και στα βόρεια με την Πετρογειτονιά και την Έξω Γειτονιά.

## Παραπομπές


Κατηγορία:Συνοικίες Δήμου Καραβά